alexandrainst/scandi-wiki huggingface dataset:
Forsvarets spesialstyrker

Forsvarets spesialstyrker er en avdeling i det norske forsvaret med ansvar for spesialstyrkene. Avdelingen ble opprettet 1. januar 2014 og består av Marinejegerkommandoen og Forsvarets spesialkommando. I tillegg er 339 Special Operations Aviation Squadron underlagt sjef Forsvarets spesialstyrker, med kommandoforholdet taktisk kommando. Brigader Joar Eidheim er sjef for avdelingen.

Bakgrunn 
Forsvarets spesialstyrker ble opprettet som en driftsenhet som erstatning for spesialoperasjonsavdelingen i Forsvarsstaben. Den står for felles virksomhetsledelse for spesialstyrkene i det norske Forsvaret, skal sørge for styrkeproduksjon og får ansvar for støttevirksomhet til de to avdelingene som inngår i enheten. De to avdelingene i enheten har oppgaver knyttet til nasjonal militær beredskap, samt internasjonale operasjoner. De kan etter anmodning bistå sivile myndigheter i kontraterroroperasjoner innenlands.

Enhetens ledelse og stab holder til på Akershus festning i Oslo, mens Marinejegerkommandoen holder til på Haakonsvern orlogsstasjon i Bergen og Forsvarets spesialkommando er forlagt i Rena leir i Østerdalen. De tjenestegjørende i Forsvarets spesialstyrker skal opprettholde sin tilknytning til sine respektive forsvarsgrener og forsvarsgrenene skal ha ansvar for nivådannende utdanning.

Ledelse 
Liste over sjefer for Forsvarets spesialstyrker siden opprettelsen i januar 2014:

 1. januar 2014–1. september 2017: kontreadmiral Nils Johan Holte  
 1. september 2017–27. april 2022: generalmajor Torgeir Gråtrud
 27. april 2022–6. mai 2022: flaggkommandør Christian Harstad (fungerende)
 6. mai 2022– : brigader Joar Eidheim

Referanser

Eksterne lenker
 Forsvarets spesialstyrker

Norges forsvar
Spesialstyrker
Etableringer i 2014
Danny Ings

Daniel William John Ings (født 23. juli 1992) er en engelsk fotballspiller som spiller for Aston Villa FC.

Han har tidligere spilt for Bournemouth, Dorchester Town og Burnley, derav oppholdet i Dorchester Town var på utlån. I mars 2014 ble Ings kåret til åretsspiller i the Championship foran Leeds United angriper Ross McCormack og Leicester Citys midtbanespiller Danny Drinkwater. Han endte 2013-2014 sesongen med å score 22 mål og sikret opprykk til Premier League med Burnley.

Referanser

Eksterne lenker 
 
 

Engelske fotballspillere
Fotballspillere for AFC Bournemouth
Fotballspillere for Dorchester Town FC
Fotballspillere for Burnley FC
Fotballspillere for Liverpool FC
Fotballspillere for Southampton FC
Fotballspillere for Aston Villa FC
Personer fra Winchester
Iñigo Martínez

Iñigo Martínez Berridi (født 17. mai 1991) er en spansk fotballspiller som spiller for Athletic Bilbao. 

Den 26. april 2016 signerte han en ny kontrakt med Real Sociedad til 30. juni 2021.

Martínez debuterte for  den 14. august 2013 i en vennskapskamp mot , en kamp Spania vant 2–0.

Meritter 
 U-21 EM: 2013

Referanser

Eksterne lenker 
 
 Profil hos Real Sociedad 
 Profil hos BDFutbol

Spanske fotballspillere
Deltakere for Spania under Sommer-OL 2012
Fotballspillere under Sommer-OL 2012
Fotballspillere for Real Sociedad
Fotballspillere for Athletic Bilbao
Personer fra provinsen Vizcaya
Fødsler i 1991
Isser Harel

Isser Harel (født 1912 i Vitsiebsk, død 18. februar 2003) var spion og direktør for den israelske etterretningstjenesten Mossad mellom 1952 og 1963. Som Mossad-direktør hadde han ansvaret for kidnappingen av nazisten Adolf Eichmann i Argentina og hans transport til Israel hvor han ble stilt for retten og dømt til døden.

Liv og virke 

Den eksakte datoen for hans fødsel vites ikke fordi oversikten hvor denne datoen sto oppført gikk tapt under den russiske revolusjonen i 1917 eller under første verdenskrig.

Det sovjetiske regimet konfiskerte familiens eiendom, og i 1922 utvandret hele familien til Latvia. Harel var med i en sionistisk ungdomsorganisasjon, og da han var 16 år gammel begynte han forberedelsene for å immigrere til det britiske mandatet Palestina.

Under Hebron-massakren i 1929 bestemte Harel og hans venner at de skulle gjennomføre aliyah litt tidligere enn først planlagt fordi de ønsket å forsterke den jødiske bosetningen i Palestinamandatet. Harel var 17 år gammel på dette tidspunktet, men det ble utarbeidet dokumenter som sa at han var 18 år gammel og kvalifisert for britisk visum. I begynnelsen av 1930 emigrerte han til Israel.

Etter grunnleggelsen av staten Israel i 1948 var Harel med på å grunnlegge Shin Bet, og satt som direktør frem til 1952. Senere tok han over ledelsen av Mossad ett år etter at denne ble grunnlagt i 1951. Som øverste sjef for to av landets tre etterretningsorganisasjoner har Harel utøvet betydelig makt i Israels første femten år.

I 1957 mottok Israels myndigheter informasjon som indikerte at Adolf Eichmann hadde bosatt seg i Argentina. I 1959 fikk Harel det øverste ansvaret for en operasjon som gikk ut på å finne, arrestere og i all hemmelighet få Eichmann ut av Argentina, med den hensikt å få ham til Israel slik at han kunne stilles for retten.

Eichmann ble blant annet tiltalt forbrytelser mot menneskeheten, krigsforbrytelser, forbrytelser mot det jødiske folk og medlemskap i en forbudt organisasjon. Han ble funnet skyldig i desember 1961 og dømt til døden. Straffen ble gjennomført den 31. mai 1962. Harel skrev senere en bok om denne operasjonen, The House on Garibaldi Street.

Etter at han forlot Mossad ble Harel aktiv i israelsk politikk. Han ble valgt inn i Knesset ved valget i 1969. Harel mistet plassen sin Knesset etter valget i 1973.

Referanser

Eksterne lenker 

 «Isser Harel: (1912 - 2003)», fra Jewish Virtual Library

Mossad
Israelske politikere
Personer fra Vitsebsk
Yossef Romano

Yossef Romano (født 15. april 1940 i Benghazi, Libya, død 5. september 1972) er en libysk-født israelsk vektløfter som deltok under vektløfting under Sommer-OL 1972 i München, Tyskland. Romano var den andre av de elleve israelske idrettsutøverne som ble myrdet under München-massakren som ble gjennomført av terrorister fra Svart september. 

Romano og hans familie gjennomførte aliyah til datidens Palestina (nåtidens Israel) i 1946. Han var interiørarkitekt av yrke, hadde tre barn, og han kjempet under seksdagerskrigen i 1967.  

Romano konkurrerte i mellomvekt under de olympiske lekene i 1972, men han skadet seg i kneet og skulle opprinnelig fly hjem til Israel den 6. september 1972 for å gjennomføre en operasjon i det skadde kneet.  

I de tidlige morgentimene den 5. september 1972, brøt arabiske terrorister seg inn hos de israelske idrettsutøverne i München. Etter å ha tatt trenerne til fange og skadet Moshe Weinberg i ansiktet, tvang terroristene Weinberg til å følge dem til de andre israelske idrettsutøverne. 

Da idrettsutøverne ble ført tilbake til trenernes leilighet, angrep Weinberg terroristene. Dette gjorde at bryteren Gad Tsobari klarte å slippe unna, men det resulterte også i at Weinberg ble skutt og drept. Inni leiligheten angrep Romano inntrengerne, og skadet terroristen Afif Ahmed Hamid i ansiktet før han ble skutt av en annen terrorist. Han ble etterlatt til å dø, og det sies at han ble kastrert foran de andre gislene, men det er usikkert om dette skjedde før eller etter at han døde. Hans lik lot terroristene ligge hele dagen i samme rom der de andre gislene ble holdt. 

De andre ni israelske idrettsutøverne ble drept av tysk politi under et mislykket redningsforsøk senere samme kveld. Romano ble portrettert av skuespiller Sam Feuer i en film om München-massakren (München) fra 2005, som ble regissert av Steven Spielberg.

Referanser

Eksterne lenker 
 

 Munich 1972 summer olympics på www.olympic.org

Israelske vektløftere
Deltakere for Israel under Sommer-OL 1972
Vektløftere under Sommer-OL 1972
Fødsler i 1940
Dødsfall i 1972
Ibrahim al-Makadmeh

Ibrahim al-Makadmeh (født 1952 i Yibna, død 8. mars 2003) var leder for den militære fløyen av Hamas på Gazastripen som ble drept av israelske styrker i mars 2003. Makadmeh var en av grunnleggerne av Hamas. Han ble anklaget for å ha organisert flere angrep mot Israel som drepte 28 israelere.

al-Makadmeh studerte i Egypt hvor han adopterte den islamistiske ideologien til Det muslimske brorskap. Noen år etter at han returnerte til Gaza begynte han å organisere den palestinske islamistiske bevegelsen, og sammen med Ahmed Yassin var al-Makadmeh med på å grunnlegge den palestinske islamistiske organisasjonen Hamas. I 1984 ble al-Makadmeh arrestert, siktet og dømt av israelske myndigheter for ha levert skytevåpen og ammunisjon til forskjellige palestinske militante grupper. I løpet av sine åtte år i israelske fengsler ble han angivelig utsatt for både fysisk og psykisk tortur.

I 1992 ble al-Makadmeh løslatt fra israelsk fengsel, og han begynte å jobbe som tannlege ved Shifa-sykehuset i Gaza mens han fortsatte sitt engasjement for Hamas. Al- Makadmeh og tre av hans medhjelpere ble drept da tre israelske kamphelikoptre avfyrte flere raketter mot bilen han befant seg i da han kjørte ned en gate i sentrum av Gaza by. Drapet på al-Makadmeh fant sted etter at Hamas tok på seg ansvaret for et angrep på en jødisk bosetning som førte til to dødsfall, i tillegg til en massakre på en buss i Haifa som førte til at 17 sivile døde. Ifølge slektningene hans, forventet al-Makadmeh at Israel ville prøve å drepe ham på grunn av hans rolle i Hamas. Israel kunngjorde at attentatet ble gjennomført på grunn av hans terrorhandlinger mot israelske sivile og soldater.

Referanser 

Palestinere
Hamas
Personer drept i attentat
Personer fra Sentral-distriktet
Fødsler i 1952
Dødsfall i 2003
Ole Anthonsen Bjørkmann

Ole Anthonsen Bjørkmann (født 24. november 1878 i Alvdal, død 29. mars 1955) var en norsk fagforeningsleder og lokalpolitiker, hjemmehørende i Arbeiderpartiet, senere Norges Kommunistiske Parti.

Han begynte som gruve- og anleggsarbeider i 15-årsalderen, og jobbet på anlegg som Ofotbanen og ved Malmbolaget. Senere ble han malmlaster og havnebetjent  i Narvik, der han bosatte seg og stiftet familie. Da han passerte tredve hadde han og kona Hansine rukket å få fire døtre og en sønn.

Han ble fagorganisert i 1904, og var formann i Narvik arbeiderforening i elleve år. Han satt også som leder av den lokale samorganisasjonen i ni år.

Bjørkmann var medlem av AP fram til den store partisplittelsen i 1923. Da sluttet han seg til det nye NKP, og ble formann for NKP i Nordland fylke. Fra 1914 til 1929 satt han i fem perioder i bystyret i Narvik.

Referanser 

Norske fagforeningspersoner
Lokalpolitikere fra NKP
Lokalpolitikere fra Ap
Personer fra Alvdal kommune
Fødsler i 1878
Dødsfall i 1955
Norske gruvearbeidere
Norske anleggsarbeidere
Lanternefesten

Lanterne-- () eller Yuanxiao-festen () er en tradisjonell kinesisk fest. Den avslutter den flere dager lange nyttårsfesten. Den kan spores tilbake i historien til Handynastiets tid (206 f. Kr. – 220 e. Kr.). 

Festen er også kjent som Shangyuanfesten; Chap Goh Meh-festen i Indonesia, Malaysia og Singapore; Yuen Siu-festen i Hongkong, Tết Thượng Nguyên eller Tết Nguyên Tiêu i Vietnam; og Koshōgatsu i Japan. 

Det som i Singapore eller Malaysia gjerne kalles lanternefesten er ikke samme fest som den her omtalte - det er den stedlige betegnelsen på midthøstfesten, en annen kinesisk fest.

Feiringen av lanternefesten 
Under Lanternefesten (15. dag av den kinesiske kalenders den første lunarmåned, altså 14 dager etter kinesisk nyttår) arrangeres lanterneutstillinger i Kina og på Taiwan, med lanterner som er nye av året. Det kan dreie seg om tildels kjempestore lanterner i mange farver og fantasifulle fasonger. Populære motiver er figurer fra dyrekretsen, dyr, planter og fabelvesener, kampscener, scener fra klassiske kinesiske romaner, legender og fortellinger. I tillegg til papir og pergament kan det benyttes for eksempel lakkert tre, perlemor og horn. 

En viktig del av festivitetene er også å gjette svaret på de gåter som er avbildet på eller festet til lanternene. Dersom den besøkende gjetter rett, vanker det en liten gave. 

Det er også vanlig å spise tanggyuan (), den dessertrett av risboller med søtt fyll, under lanternefesten. én er grunnene er den lydlige assosiasjon fra tangyuan til tuanyuan (); sistnevnte ord betyr «familiesammenkomst». 

Festivalen egner seg også godt for presentasjon av forloveder, og for bryllup.

Eksterne lenker 
 
 " Ao dai Vietnam with Lantern"
 Chinese Lantern Festival Many Lantern Festival pictures and information.
 "2010 Taichung Traditional Arts Festival", Taiwan News, Taichung City Cultural Affairs Bureau, 2010-02-19
 "Lantern Festival", Chinese Internet Information Center
 "Origin of Lantern Festival" - ChinaA2Z website
 "Lantern Festival", China Daily
 "Chinese New Year - The Chinese Lantern Festival"
 "Chinese Lanterns Supplier and Blog information"
 "Video Lantern Festival Taiwan 2010"

Kinesisk kultur
Storeng – Njirran

Storeng–Njirran er en veitunnel i Storfjord kommune i Troms. Den er en 137 meter lang løsmassetunnel, og er en del av fylkesvei 868.

Se også 
Pollfjelltunnelen
Veitunneler i Norge

Eksterne lenker
 Tunnelen på Google StreetView.

Veitunneler i Troms og Finnmark
Veier i Storfjord
Simen Andreas Sveen

Simen Andreas Sveen (født 7. oktober 1988) er en norsk langrennsløper som representerer klubben Ring.

Han debuterte i verdenscupen i langrenn på 50 km fri teknikk i Holmenkollen i 2010.

Referanser

Eksterne lenker 
 

Norske langrennsløpere
Fødsler i 1988
Norske motbakkeløpere
Davy Klaassen

Davy Klaassen (født 21. februar 1993) er en nederlandsk fotballspiller som spiller for Ajax Amsterdam.

Han har tidligere spilt for flere nederlandske ungdomslandslag. I 2011 ble han kåret til AFC Ajax Talent of the Future.

Landslaget 
Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Referanser

Eksterne lenker 
 
 Spillerstatistikk for U16  hos OnsOranje
 Spillerstatistikk for U17  hos OnsOranje
 Spillerstatistikk for U19  hos OnsOranje
 Spillerstatistikk for U21  hos OnsOranje
 Davy Klaassen hos VI.nl

Nederlandske fotballspillere
Spillere i Fotball-VM 2022
Spillere i Fotball-EM 2021
Fotballspillere for AFC Ajax
Fotballspillere for Everton FC
Fotballspillere for SV Werder Bremen 1899
Personer fra Hilversum
Fødsler i 1993
Jasper Cillessen

Jacobus Antonius Peter «Jasper» Cillessen (født 22. april 1989) er en nederlandsk fotballspiller som spiller for NEC Nijmegen.

Han har tidligere spilt for klubbene NEC og Ajax Amsterdam.

Landslaget 
Den nederlandske treneren Bert van Marwijk tok med Cillessen i bruttotroppen til EM-2012, men han kom ikke med videre til 23-manns troppen. Han debuterte for det nederlandske landslaget den 7. juni 2013 i en treningskamp mot , en kamp Nederland vant 3-0.

Han ble tatt ut i s EM-tropp til EM i fotball 2021, men ble erstattet av Marco Bizot.

Meritter

Klubb 
Ajax

Eredivisie (3): 2011–12, 2012–13, 2013–14
Johan Cruijff Shield (1): 2013
Årets spiller 2014-15

Individuelt 
Gelderland footballer of the year: 2011
Gillette Player of the Year: 2014

Referanser

Eksterne lenker 
 
  Jasper Cillessen hos VI.nl

Nederlandske fotballspillere
Spillere i Fotball-VM 2014
Fotballspillere for NEC Nijmegen
Fotballspillere for AFC Ajax
Fotballspillere for FC Barcelona
Fotballspillere for Valencia CF
Personer fra Nijmegen
Den norske solistpris

Den norske solistpris er en norsk musikkpris opprettet i 2005 på grunnlag av en donasjon fra forretningsmannen Bernt J. Fossum. Prisen ble opprettet for å «støtte unge musikere og hjelpe norske konsertarrangører og orkestre til å gjøre seg kjent med unge norske solistbegavelser».

Prisen blir i partallsår delt ut til vinneren av NRK-produserte Virtuos for utøvere under 20 år og blir delt ut under Festspillene i Bergen. I oddetallsår blir vinneren plukket ut blant tre til fem utøvere under 30 år. I 2011, 2013 og 2015 var konkurransen åpen for utøvere fra alle de nordiske landene. NRK har også vært involvert i utdelingene i 2011 og 2013, med direktesending fra finalen i Håkonshallen på NRK1, samt radiosending i NRK P2. Vinneren av Den norske solistpris mottar 100.000 kroner.

Vinnere av Den norske solistpris  
2005: Ingfrid Breie Nyhus, piano
2006: Tine Thing Helseth, trompet 
2007: Christian Ihle Hadland, piano
2008: Eldbjørg Hemsing, fiolin
2009: Vilde Frang, fiolin
2010: Guro Kleven Hagen, fiolin
2011: Jakob Koranyi, cello, Sverige (åpent for deltakere fra alle nordiske land)
2012: Eivind Holtsmark Ringstad, bratsj
2013: Ellen Nisbeth, bratsj, Sverige (åpent for deltakere fra alle nordiske land)
2014: Sonoko Miriam Shimano Welde, fiolin
2015: Eva Kruse Steinaa, obo, Danmark (åpent for deltakere fra alle nordiske land) 
2016: Ludvig Gudim, fiolin
2017: ikke utdelt
2018: Birgitta Elisa Oftestad, cello
2019: , fiolin
2020: , trekkspill
2021: Amalie Stalheim, cello

Referanser

Norske musikkpriser
Utmerkelser etablert i 2005
Mongkolchai Pechsri

Mongkolchai Pechsri (født 7. mai 1981) er en thailandsk fotballdommer som til daglig dømmer i Thailands toppserie i fotball, men har også dømt enkelte kamper i Kinas toppserie i fotball. Han har også dømt kamper under ASEAN-mesterskapet i fotball og ble utnevnt til FIFA-dommer i 2010. 

I januar 2012 dømte Pechsri flere kamper i King's Cup i Thailand, som var en firenasjonerscup mellom , ,  og .

Referanser

Eksterne lenker 
 Profil hos Footballdatabase.eu
 Profil hos Soccerway.com
 Profil hos Worldreferee.com

Thailandske fotballdommere
Fødsler i 1981
Barbara Hendricks (politiker)

Barbara Anne Hendricks (født 29. april 1952 i Kleve) er en tysk historiker og politiker fra SPD og fra 17. desember Tysklands miljøvernminister og samtidig minister for bygningsvesen.

Hendricks var fra 2007 til 2013 hovedkasserer i SPD i Tyskland.  Hendricks har vært medlem av Forbundsdagen siden 1994 og var fra 1998 til 2007 parlamentarisk statssekretær hos Tysklands finansminister.

Referanser

Eksterne lenker 
 
 Barbara Hendricks på abgeordnetenwatch.de

Tyske miljøvernministre
Medlemmer av Forbundsdagen
SPD-politikere
Personer fra Kreis Kleve
Fødsler i 1952
Kim Kyong-hui

Kim Kyong-hui (hangeul: 김경희, hanja: 金敬姬; revidert romanisering av koreansk: Gim Gyeong-hui, McCune-Reischauer: Kim Kyŏnghŭi, født 30. mai 1946 i Pyeongyang i Korea) er en nordkoreansk politiker. Hun er lillesøster til avdøde partisjef Kim Jong-il. Den 27. september 2010 ble hun og nevøen Kim Jong-un utnevnt til firestjerners general.

Bakgrunn og virke 
Kim Kyŏng-hŭi begynte på sin politiske karriere 1971 i Nord-Koreas demokratiske kvinneforbund. I 1976 ble hun stedfortredende president for det Det koreanske arbeiderpartis sentralkomites stående avdeling fot internasjonale kontakter. Hun er representant i den øverste folkeforsamling og har siden 1987 hatt ansvaret for avdelingen for lettindustri i Sentralkomiteen. Hun har vært medlem av selve Sentralkomiteen siden 1988. 

I 1972 giftet hun seg med general Jang Song-thaek, som var en av landets fremste ledere frem til han ble fratatt all makt og henrettet i desember 2013. Hennes eneste datter Jang Kum-song (1977–2006) studerte i Paris, der hun begikk selvmord.

Referanser

Litteratur 
 Baird, Merrily (2003). Kim Chong-il’s Erratic Decision-Making and North Korea’s Strategic Culture. In Barry R. Schneider & Jerrold M. Post (Eds.), Know Thy Enemy: Profiles of Adversary Leaders and Their Strategic Cultures. USAF Counterproliferation Center: Publications, Research, & Education, WMD NBC counterproliferation electives syllabi. Retrieved 19 September 2010. 
 Mansourov, Alexandre. (2004). Inside North Korea's black box: reversing the optics. The Brookings Institution. Retrieved 19 September 2010.
 Koike, Yuriko. (2010) A ruthless sister risks becoming North Korea's next ruler. The Daily Star. Retrieved 19 September 2010.
 Madden, Michael (2010). Biographical Sketch of Kim Kyong-hui. North Korea Leadership Watch. Retrieved 19 September 2010.

Eksterne lenker 
 KBS: Profil fra sørkoreansk radios nettsider
 NEWSru.com: Сестра Ким Чен Ира попала в парижскую клинику с нервным расстройством на почве алкоголизма
 Foreign Policy: Kim Jong Il has a sister

Nordkoreanske politikere
Nordkoreanske offiserer
Personer fra Pyongyang
Fødsler i 1946
Herman Brood

Hermanus (Herman) Brood (født 5. november 1946 i Zwolle, død 11. juli 2001 i Amsterdam) var en nederlandsk musiker, skuespiller, maler og dikter. Han har i hjemlandet fått predikatet Hollands største rock'n roll stjerne.

Diskografi i utvalg 
 Street  (1977)
 Shpritsz (1978)
 Cha Cha (1978)
 Herman Brood & His Wild Romance (1979)
 Go Nutz (1980)
 Frisz & Sympatisz (1982)
 Bühnensucht (1985, konsertalbum)
 Yada Yada (1988)
 Hooks (1989)
 Freeze (1990)
 Fresh Poison (1994)
 Back on the Corner (1999)
 Ciao Monkey (2000)

Referanser

Eksterne lenker 
 
  

Nederlandske musikere
Nederlandske låtskrivere
Nederlandske malere
Nederlandske skuespillere
Personer fra Zwolle
Personer fra Amsterdam
Fødsler i 1946
Dødsfall i 2001
Bournemouth and Poole College

The Bournemouth and Poole College er et college i Bournemouth og Poole ved sørkysten av England. Skolen har et fagtilbud innen videregående opplæring, videreutdanning og høyskole.

Skolen hadde fra 2013 til 2020 samarbeid med Kuben videregående skole der ca. 15 elever innen faget tok sitt andre skoleår (Vg2) innen data og elektronikk, i sin helhet i England. Samarbeidet med Kuben vgs ble avviklet etter Brexit. Et tilsvarende samarbeid hadde BPC med Sogn videregående skole fra 1997 og Fyrstikkalleen skole var samarbeidsskole med BPC for elevene på Vg2 medier og kommunikasjon fra 2010 til 2017.

Eksterne lenker
 The Bournemouth and Poole College

Privatskoler
Skoler i Storbritannia
Utdanningsinstitusjoner etablert i 1913
1913 i Storbritannia
Kuben videregående skole
Fagopplæring
Martin Ramsland

Martin Ramsland (født 2. april 1993) er en norsk fotballspiller som spiller for Sandnes Ulf.

Ramsland har tidligere spilt for  og . I juli 2013 ble det klart at han gikk på lån til ., og etter mye frem og tilbake ble de den 27. november 2013 enige om en permanent avtale gjeldende fra 1. januar 2014. 

Den 10. november 2015 signerte Ramsland en toårskontrakt med .

11. desember 2019 sendte han Start til Eliteserien med 3 mål på 6 minutter i kvalifiseringskampen mot . I 2020-sesongen startet han ni kamper, men skåret ingen mål. Start kom på nest siste plass i serien og rykket ned til andre nivå igjen.

Referanser

Eksterne lenker 
 
 Profil på www.altomfotball.no 

Norske fotballspillere
Fotballspillere for FK Mandalskameratene
Fotballspillere for Strømmen IF
Fotballspillere for Sogndal Fotball
Fotballspillere for Idrettsklubben Start
Fotballspillere for Sandnes Ulf
Personer fra Kristiansand kommune
Fødsler i 1993
Håvard Solås Taugbøl

Håvard Solås Taugbøl (født 20. august 1993) er en norsk langrennsløper som representerer Lillehammer Skiklub.

Han debuterte i verdenscupen i langrenn på sprint i fri teknikk i Davos i desember 2013.

Han tok sin første verdenscupseier da han vant sprint fristil i Dresden 18. desember 2021.

Referanser

Eksterne lenker 
 

Norske langrennsløpere
Deltakere for Norge under Vinter-OL 2022
Langrennsløpere under Vinter-OL 2022
Fødsler i 1993
Norgesmestere i langrenn
Deltakere under Ski-VM 2021
Black City

Black City er et dansk rockeband dannet i 2009. Kvartetten består av Bjørn Poulsen (vokal, gitar), Kristian Klærke (gitar), Anders Borre Mathiesen (bass) og Jakob Bjørn Hansen (trommer).

Historie 
Bandet ble etablert på slutten av 2000-tallet i Århus, under navnet "Raised By Pirates". På den tiden besto det av fire musikere Bjørn Poulsen (vokal og gitar), Kristian Klærke (gitar og vokal), Jakob Bjørn Hansen (trommer og vokal) og Thorleik Mortensen på bass. Etter plateselskapene begynte å vise interesse for de fire, valgte de å endre navn til Black City da det første navnet var for vanskelig å uttale og stave mer. Navnet var gitarist Kristian Klærkes ideen og kom fra det svenske bandet Mustaschs sang med samme navn.

Medlemmer 
 Bjørn Poulsen – vokal, gitar
 Kristian Klærke – gitar
 Anders Borre Mathiesen – bassgitar
 Jakob Bjørn Hansen – trommer

Diskografi

Studiealbum 
 Black City (2010)
 Fire (2013)

Galleri 

Danske rockegrupper
Band etablert i 2009